Številka:

Datum: 24. 4. 2018

**Zadeva: Izplačilo nadurnega dela, delovna uspešnost iz naslova povečanega obsega dela in koriščenje ur za direktorja občinske uprave**

Spoštovani!

Prejeli smo vaš dopis, v katerem ste nam postavili nekaj vprašanj, in sicer ali lahko župan odredi nadurno delo direktorju občinske uprave in ali se direktorju občinske uprave nadurno delo lahko tudi izplača, ali se hkratno opravljanje nalog direktorja občinske uprave in vodje notranje organizacijske enote v občinski upravi šteje za delo v manj ugodnem delovnem času, prav tako ste nas vprašali glede izplačila delovne uspešnosti iz naslova povečanega obsega dela ter koriščenja presežka ur za direktorja občinske uprave.

# Glede dela preko polnega delovnega časa (nadurnega dela):

Nadurno delo oziroma delo preko polnega delovnega časa je delo v manj ugodnem delovnem času na podlagi 32. člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv in [67/17](http://www.uradni-list.si/1/objava.jsp?sop=2017-01-3165), v nadaljevanju: ZSPJS). Na podlagi 32. člena ZSPJS se za delo v delovnem času, ki je za javnega uslužbenca manj ugoden, šteje:

* izmensko delo,
* delo v deljenem delovnem času,
* delo v neenakomerno razporejenem delovnem času,
* delo ponoči, v nedeljo in na dan, ki je z zakonom določen kot dela prost dan ali praznik ter
* delo preko polnega delovnega časa.

Nekateri od navedenih primerov dela v manj ugodnem delovnem času so pojasnjeni v Kolektivni pogodbi za javni sektor (Uradni list RS, št. [57/08](http://www.uradni-list.si/1/objava.jsp?sop=2008-01-2429), [23/09](http://www.uradni-list.si/1/objava.jsp?sop=2009-01-0988), [91/09](http://www.uradni-list.si/1/objava.jsp?sop=2009-01-3987), [89/10](http://www.uradni-list.si/1/objava.jsp?sop=2010-01-4773), [89/10](http://www.uradni-list.si/1/objava.jsp?sop=2010-01-4774), [40/12](http://www.uradni-list.si/1/objava.jsp?sop=2012-01-1702), [46/13](http://www.uradni-list.si/1/objava.jsp?sop=2013-01-1767), [95/14](http://www.uradni-list.si/1/objava.jsp?sop=2014-01-3963), [91/15](http://www.uradni-list.si/1/objava.jsp?sop=2015-01-3607), [21/17](http://www.uradni-list.si/1/objava.jsp?sop=2017-01-1101), [46/17](http://www.uradni-list.si/1/objava.jsp?sop=2017-01-2244) in [69/17](http://www.uradni-list.si/1/objava.jsp?sop=2017-01-3284)), v kateri je tudi navedena višina dodatkov.

Če direktor občinske uprave opravlja tudi delo vodje katerega od oddelkov, ne gre za delo v manj ugodnem delovnem času, temveč bi šlo kvečjemu lahko za povečan obseg dela.

Na podlagi četrtega odstavka 23. člena ZSPJS direktorjem ne pripadajo:

* položajni dodatek,
* dodatki za manj ugodne delovne pogoje,
* dodatki za nevarnost in posebne obremenitve
* ter dodatki za delo v manj ugodnem delovnem času.

Na podlagi navedenega direktorji v javnem sektorju (med katere sodijo tudi direktorji občinskih uprav) niso upravičeni do dodatkov za delo v manj ugodnem delovnem času. Izjema od tega pravila so samo direktorji javnih zavodov (npr. direktor zdravstvenega doma, ki hkrati opravlja poklic zdravnika), ki hkrati opravljajo tudi delo v svojem osnovnem poklicu ter izjemoma, s soglasjem pristojnega ministra oziroma rektorja, opravljajo tudi delo preko polnega delovnega časa, delo v dežurstvu in stalni pripravljenosti, če je tako delo nujno potrebno zaradi nemotenega opravljanja dejavnosti.

# Delovna uspešnost iz naslova povečanega obsega dela:

Glede delovne uspešnosti iz naslova povečanega obsega dela je treba za direktorje občinskih uprav uporabiti določbe 22.d in 22.e člena ZSPJS in 3. člen Zakona o ukrepih na področju plač in drugih stroškov dela za leto 2017 in drugih ukrepih v javnem sektorju (Uradni list RS, št. 88/16, v nadaljevanju: ZUPPJS17).

Čeprav je v 3. členu ZUPPJS17 citirana prejšnja Uredba o plačah direktorjev v javnem sektorju (Uradni list RS, št. [73/05](http://www.uradni-list.si/1/objava.jsp?sop=2005-01-3249), [103/05](http://www.uradni-list.si/1/objava.jsp?sop=2005-01-4479), [12/06](http://www.uradni-list.si/1/objava.jsp?sop=2006-01-0476), [36/06](http://www.uradni-list.si/1/objava.jsp?sop=2006-01-1523), [46/06](http://www.uradni-list.si/1/objava.jsp?sop=2006-01-1963), [77/06](http://www.uradni-list.si/1/objava.jsp?sop=2006-01-3361), [128/06](http://www.uradni-list.si/1/objava.jsp?sop=2006-01-5413), [37/07](http://www.uradni-list.si/1/objava.jsp?sop=2007-01-1989), [95/07](http://www.uradni-list.si/1/objava.jsp?sop=2007-01-4742), [112/07](http://www.uradni-list.si/1/objava.jsp?sop=2007-01-5634), [104/08](http://www.uradni-list.si/1/objava.jsp?sop=2008-01-4458), [123/08](http://www.uradni-list.si/1/objava.jsp?sop=2008-01-5624), [21/09](http://www.uradni-list.si/1/objava.jsp?sop=2009-01-0862), [61/09](http://www.uradni-list.si/1/objava.jsp?sop=2009-01-2929), [91/09](http://www.uradni-list.si/1/objava.jsp?sop=2009-01-4013), [3/10](http://www.uradni-list.si/1/objava.jsp?sop=2010-01-0113), [27/10](http://www.uradni-list.si/1/objava.jsp?sop=2010-01-1229), [45/10](http://www.uradni-list.si/1/objava.jsp?sop=2010-01-2317), [62/10](http://www.uradni-list.si/1/objava.jsp?sop=2010-01-3501), [88/10](http://www.uradni-list.si/1/objava.jsp?sop=2010-01-4750), [94/10](http://www.uradni-list.si/1/objava.jsp?sop=2010-01-4935) – ZIU, [10/11](http://www.uradni-list.si/1/objava.jsp?sop=2011-01-0443), [45/11](http://www.uradni-list.si/1/objava.jsp?sop=2011-01-2173), [53/11](http://www.uradni-list.si/1/objava.jsp?sop=2011-01-2505), [86/11](http://www.uradni-list.si/1/objava.jsp?sop=2011-01-3711), [26/12](http://www.uradni-list.si/1/objava.jsp?sop=2012-01-1111), [41/12](http://www.uradni-list.si/1/objava.jsp?sop=2012-01-1727), [90/12](http://www.uradni-list.si/1/objava.jsp?sop=2012-01-3573), [24/13](http://www.uradni-list.si/1/objava.jsp?sop=2013-01-0869), [75/13](http://www.uradni-list.si/1/objava.jsp?sop=2013-01-2782), [79/13](http://www.uradni-list.si/1/objava.jsp?sop=2013-01-2902), [108/13](http://www.uradni-list.si/1/objava.jsp?sop=2013-01-3939), [15/14](http://www.uradni-list.si/1/objava.jsp?sop=2014-01-0500), [43/14](http://www.uradni-list.si/1/objava.jsp?sop=2014-01-1801), [6/15](http://www.uradni-list.si/1/objava.jsp?sop=2015-01-0197), [57/15](http://www.uradni-list.si/1/objava.jsp?sop=2015-01-2396), [98/15](http://www.uradni-list.si/1/objava.jsp?sop=2015-01-3845), [15/16](http://www.uradni-list.si/1/objava.jsp?sop=2016-01-0550), [(84/16)](http://www.uradni-list.si/1/objava.jsp?sop=2016-01-3645), [15/17](http://www.uradni-list.si/1/objava.jsp?sop=2017-01-0796) in [68/17](http://www.uradni-list.si/1/objava.jsp?sop=2017-01-3256)), ki več ne velja, se uporablja za določitev direktorjev v javnem sektorju, za katere se za določitev delovne uspešnosti iz naslova povečanega obsega dela uporablja drugi odstavek 4. člena Uredbe o delovni uspešnosti iz naslova povečanega obsega dela za javne uslužbence.

Na podlagi navedenega za direktorje občinskih uprav velja, da se jim do 31. 12. 2018 lahko (v posameznem mesecu) izplača del plače za delovno uspešnost iz naslova povečanega obsega dela iz 1. in 2. točke prvega odstavka 2. člena Uredbe o delovni uspešnosti iz naslova povečanega obsega dela za javne uslužbence največ v višini 10 odstotkov njihove osnovne plače. Za izplačilo delovne uspešnosti iz naslova povečanega obsega dela pri opravljanju rednih delovnih nalog lahko do 31. 12. 2018 uporabniki proračuna porabijo (za vse javne uslužbence skupaj) največ 40 odstotkov sredstev iz prihrankov, določenih v 22.d členu ZSPJS.

# Koriščenje presežka ur:

O koriščenju presežka ur za direktorja občinske uprave odloči župan kot predstojnik občinske uprave na podlagi 9. točke 6. člena Zakona o javnih uslužbencih, ki izvršuje pravice in dolžnosti delodajalca.

S spoštovanjem,

mag. Igor Kotnik

generalni direktor